CELEX: 62018TA0093
Language: hu
Date: 2020-12-16 00:00:00
Title: T-93/18. sz. ügy: A Törvényszék 2020. december 16-i ítélete – International Skating Union kontra Bizottság („Verseny – Vállalkozások társulása – Gyorskorcsolya-versenyek – Az EUMSZ 101. cikk megsértését megállapító határozat – Valamely sportszövetség szabályzata – A versenyjog és a sport sajátos jellege közötti egyensúly – Sportfogadások – Sport választottbíróság – Bírságkiszabási iránymutatás – Az EUMSZ 101. cikk területi hatálya – Cél általi versenykorlátozás – Korrekciós intézkedések”)

2021.2.22.   
            
            
               HU
            
            
               Az Európai Unió Hivatalos Lapja
            
            
               C 62/24
            
         
      A Törvényszék 2020. december 16-i ítélete – International Skating Union kontra Bizottság
      (T-93/18. sz. ügy) (1)
      
      („Verseny - Vállalkozások társulása - Gyorskorcsolya-versenyek - Az EUMSZ 101. cikk megsértését megállapító határozat - Valamely sportszövetség szabályzata - A versenyjog és a sport sajátos jellege közötti egyensúly - Sportfogadások - Sport választottbíróság - Bírságkiszabási iránymutatás - Az EUMSZ 101. cikk területi hatálya - Cél általi versenykorlátozás - Korrekciós intézkedések”)
      (2021/C 62/29)
      Az eljárás nyelve: angol
      
         Felek
      
      
         Felperes: International Skating Union (Lausanne, Svájc) (képviselő: J.-F. Bellis ügyvéd)
      
         Alperes: Európai Bizottság (képviselők: H. van Vliet, G. Meessen és F. van Schaik meghatalmazottak)
      
         Az alperest támogató beavatkozók: Mark Jan Hendrik Tuitert (Hoogmade, Hollandia), Niels Kerstholt (Zeist, Hollandia), European Elite Athletes Association (Amszterdam, Hollandia) (képviselők: B. Braeken és J. Versteeg ügyvédek)
      
         Az ügy tárgya
      
      Az EUMSZ 101. cikk és az EGT-Megállapodás 53. cikkének alkalmazására vonatkozó eljárásban (AT/40208 – „A Nemzetközi Korcsolyázó Szövetség részvételi szabályai” ügy) 2017. december 8-án hozott C(2017) 8230 final bizottsági határozat megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék az EUMSZ 101. cikk és az EGT-Megállapodás 53. cikkének alkalmazására vonatkozó eljárásban (AT/40208 – „A Nemzetközi Korcsolyázó Szövetség részvételi szabályai” ügy) 2017. december 8-án hozott C(2017) 8230 final bizottsági határozat 2. és 4. cikkét megsemmisíti annyiban, amennyiben a Bizottság azáltal, hogy az International Skating Uniont kényszerítő bírság terhe mellett kötelezi a megállapított jogsértés megszüntetésére, a választottbírósági szabályzatra utal, az előzetes engedélyezési rendszer fenntartása esetén pedig megköveteli annak módosítását.
               
            
                  2)
               
               
                  A Törvényszék a keresetet az ezt meghaladó részében elutasítja.
               
            
                  3)
               
               
                  Az International Skating Union és az Európai Bizottság maga viseli saját költségeit.
               
            
                  4)
               
               
                  A European Elite Athletes Association, Jan Hendrik Tuitert és Niels Kersholt maga viseli saját költségeit.
               
            
         (1)  HL C 142., 2018.4.23.